Avainsanat

Tiivistelmä

Avainsanat Maatalous – Yhteinen maatalouspolitiikka – EMOTR:sta maksettava rahoitus – Maaseudun kehittämistuki – Maatalouden ympäristötuet – Aiheettomasti suoritetun etuuden takaisin periminen – Kansallinen lainsäädäntö, jossa säädetään tuensaajan, jolle on myönnetty sen monivuotisiin maatalouden ympäristösitoumuksiin liittyvää tukea, velvollisuudesta palauttaa kaikki aikaisemmilta vuosilta maksettu tuki, mikäli vuotuista hakemusta ei esitetä – Lainsäädännön hyväksyttävyys – Tuensaaja, joka jatkaa kyseessä olevien maa-alueiden viljelyä koskevien velvollisuuksiensa noudattamista ja jota toimivaltainen viranomainen ei ole kuullut – Sillä, ettei kyseessä olevien maa-alueiden tarkastusta paikan päällä voida tehdä, koska kyseessä oleva vuosi on päättynyt, ei ole vaikutusta (Neuvoston asetus N:o 1257/1999, sellaisena kuin se on muutettuna asetuksella N:o 1783/2003; komission asetukset N:o 796/2004 ja N:o 817/2004) Tiivistelmä Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta annettua asetusta N:o 1257/1999, sellaisena kuin se on muutettuna asetuksella N:o 1783/2003, asetuksen N:o 1257/1999 soveltamista koskevista yksityiskohtaisista säännöistä annettua asetusta N:o 817/2004 ja yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa asetuksessa N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annettua asetusta N:o 796/2004 on tulkittava siten, etteivät ne ole esteenä kansalliselle lainsäädännölle, jonka mukaan tuensaajan, jolle on myönnetty monivuotisiin maatalouden ympäristösitoumuksiinsa liittyvää tukea, on palautettava kaikki aikaisemmilta vuosilta jo maksettu tuki sillä perusteella, ettei tuensaaja ole esittänyt sovellettavien kansallisten säännösten mukaista vuotuista hakemusta, kun kyseinen tuensaaja väittää jatkaneensa kyseessä olevien maa-alueiden viljelyä koskevien velvollisuuksiensa noudattamista, ja kun toimivaltainen viranomainen ei ole kuullut tuensaajaa mutta kun kyseessä olevien maa-alueiden tarkastusta paikan päällä ei voida enää tehdä, koska kyseessä oleva vuosi on päättynyt. (ks. 40 kohta ja tuomiolauselma)

Asia C-454/11

Gunārs Pusts

vastaan

Lauku atbalsta dienests

(Augstākās tiesas Senātsin esittämä ennakkoratkaisupyyntö)

”Maatalous — EMOTR — Asetukset (EY) N:o 1257/1999 ja (EY) N:o 817/2004 — Maaseudun kehittämistuki — Aiheettomasti suoritetun etuuden takaisin periminen — Kansallinen lainsäädäntö, jonka mukaan maatalouden ympäristötuen myöntäminen edellyttää vuotuista hakemusta, johon on liitetty tietyt asiakirjat — Tuensaaja, joka on täyttänyt kyseisen maa-alueen viljelyä koskevat velvollisuutensa mutta joka ei ole esittänyt kyseisen lainsäädännön mukaista hakemusta — Tuen peruuttaminen tuensaajaa kuulematta tilanteessa, jossa tuensaaja ei ole noudattanut maatalouden ympäristötukea koskevan hakemuksen tekemiseen sovellettavia säännöksiä”

Tiivistelmä – Unionin tuomioistuimen tuomio (kolmas jaosto) 7.2.2013

Maatalous – Yhteinen maatalouspolitiikka – EMOTR:sta maksettava rahoitus – Maaseudun kehittämistuki – Maatalouden ympäristötuet – Aiheettomasti suoritetun etuuden takaisin periminen – Kansallinen lainsäädäntö, jossa säädetään tuensaajan, jolle on myönnetty sen monivuotisiin maatalouden ympäristösitoumuksiin liittyvää tukea, velvollisuudesta palauttaa kaikki aikaisemmilta vuosilta maksettu tuki, mikäli vuotuista hakemusta ei esitetä – Lainsäädännön hyväksyttävyys – Tuensaaja, joka jatkaa kyseessä olevien maa-alueiden viljelyä koskevien velvollisuuksiensa noudattamista ja jota toimivaltainen viranomainen ei ole kuullut – Sillä, ettei kyseessä olevien maa-alueiden tarkastusta paikan päällä voida tehdä, koska kyseessä oleva vuosi on päättynyt, ei ole vaikutusta

(Neuvoston asetus N:o 1257/1999, sellaisena kuin se on muutettuna asetuksella N:o 1783/2003; komission asetukset N:o 796/2004 ja N:o 817/2004)

Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta annettua asetusta N:o 1257/1999, sellaisena kuin se on muutettuna asetuksella N:o 1783/2003, asetuksen N:o 1257/1999 soveltamista koskevista yksityiskohtaisista säännöistä annettua asetusta N:o 817/2004 ja yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa asetuksessa N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annettua asetusta N:o 796/2004 on tulkittava siten, etteivät ne ole esteenä kansalliselle lainsäädännölle, jonka mukaan tuensaajan, jolle on myönnetty monivuotisiin maatalouden ympäristösitoumuksiinsa liittyvää tukea, on palautettava kaikki aikaisemmilta vuosilta jo maksettu tuki sillä perusteella, ettei tuensaaja ole esittänyt sovellettavien kansallisten säännösten mukaista vuotuista hakemusta, kun kyseinen tuensaaja väittää jatkaneensa kyseessä olevien maa-alueiden viljelyä koskevien velvollisuuksiensa noudattamista, ja kun toimivaltainen viranomainen ei ole kuullut tuensaajaa mutta kun kyseessä olevien maa-alueiden tarkastusta paikan päällä ei voida enää tehdä, koska kyseessä oleva vuosi on päättynyt.

(ks. 40 kohta ja tuomiolauselma)